ddrg/super_eurlex huggingface dataset:
C 2/31

Sodba Splošnega sodišča z dne 10. novembra 2021 – AC Milan/EUIPO – InterES (ACM 1899 AC MILAN)

(Zadeva T-353/20) (1)

(Znamka Evropske unije - Postopek z ugovorom - Mednarodna registracija, v kateri je imenovana Evropska unija - Figurativna znamka ACM 1899 AC MILAN - Prejšnji nacionalni besedni znamki Milan - Relativni razlog za zavrnitev - Verjetnost zmede - Člen 8(1)(b) Uredbe (ES) št. 207/2009 (postal člen 8(1)(b) Uredbe (EU) 2017/1001] - Dokaz o resni in dejanski uporabi prejšnje znamke - Člen 42(2) in (3) Uredbe št. 207/2009 (postal člen 47(2) in (3) Uredbe 2017/1001) - Nesprememba razlikovalnega učinka)

(2022/C 2/41)

Jezik postopka: angleščina

Stranke

Tožeča stranka: Associazione Calcio Milan SpA (AC Milan) (Milano, Italija) (zastopnika: A. Perani in G. Ghisletti, odvetnika)

Tožena stranka: Urad Evropske unije za intelektualno lastnino (zastopniki: A. Söder, V. Ruzek in D. Hanf, agenti)

Druga stranka v postopku pred odborom za pritožbe pri EUIPO: InterES Handels- und Dienstleistungs Gesellschaft mbH & Co. KG (Nürnberg, Nemčija)

Predmet

Tožba zoper odločbo drugega odbora za pritožbe pri EUIPO z dne 14. februarja 2020 (zadeva R 161/2019-2) v zvezi s postopkom z ugovorom med InterES Handels- und Dienstleistungs Gesellschaft in AC Milan.

Izrek

1. Tožba se zavrne.

2. Associazione Calcio Milan SpA (AC Milan) se naloži plačilo stroškov, razen potnih stroškov, ki so mu nastali.

3. Urad Evropske unije za intelektualno lastnino (EUIPO) nosi potne stroške, ki jih je imel AC Milan.

(1) UL C 262, 10.8.2020.
Sodba Splošnega sodišča z dne 6. oktobra 2021 – Indo European Foods/EUIPO – Chakari (Abresham Super Basmati Selaa Grade One World’s Best Rice)

(Zadeva T-342/20) (1)

(Znamka Evropske unije - Postopek z ugovorom - Prijava figurativne znamke Evropske unije Abresham Super Basmati Selaa Grade One World's Best Rice - Prejšnja neregistrirana besedna znamka BASMATI - Sporazum o izstopu Združenega kraljestva iz Unije in Euratoma - Prehodno obdobje - Pravni interes - Relativni razlog za zavrnitev - Člen 8(4) Uredbe (ES) št. 207/2009 (postal člen 8(4) Uredbe 2017/1001) - Pravila common law, ki veljajo za tožbo zoper zavajajoče označevanje (action for passing off) - Verjetnost zavajajočega prikazovanja - Verjetnost oslabitve prejšnje ugledne znamke)

(2021/C 481/32)

Jezik postopka: angleščina

Stranke

Tožeča stranka: Indo European Foods Ltd (Harrow, Združeno kraljestvo) (zastopnika: A. Norris, barrister, in N. Welch, solicitor)

Tožena stranka: Urad Evropske unije za intelektualno lastnino (zastopnika: H. O’Neill in V. Ruzek, agenta)

Druga stranka pred odborom za pritožbe, intervenientka v postopku pred Splošnim sodiščem: Hamid Ahmad Chakari (Dunaj, Avstrija)

Predmet

Tožba zoper odločbo četrtega odbora za pritožbe pri EUIPO z dne 2. aprila 2020 (zadeva R 1079/2019-4) v zvezi s postopkom z ugovorom med družbo Indo European Foods in H. A. Chakarijem.

Izrek

1. Odločba četrtega odbora za pritožbe pri Uradu Evropske unije za intelektualno lastnino (EUIPO) z dne 2. aprila 2020 (zadeva R 1079/2019-4) se razveljavi.

2. Tožba se v preostalem zavrne.

3. EUIPO se naloži plačilo stroškov, vključno z nujnimi stroški, ki so družbi Indo European Foods Ltd nastali v zvezi s postopkom pred odborom za pritožbe pri EUIPO.

(1) UL C 262, 10.8.2020.
2.

Družba Marina Yachting Brand Management Co. Ltd nosi svoje stroške in stroške Urada Evropske unije za intelektualno lastnino (EUIPO) in družbe Industries Sportswear Co. Srl.
Sodba Splošnega sodišča z dne 29. septembra 2021 – Società agricola Vivai Maiorana in drugi/Komisija

(Zadeva T-116/20) (1)

(Kmetijstvo - Uredba (EU) 2016/2031 - Ukrepi varstva pred škodljivimi organizmi rastlin - Seznam nadzorovanih nekarantenskih škodljivih organizmov za Unijo - Prag, od katerega ima navzočnost nadzorovanega nekarantenskega škodljivega organizma za Unijo na rastlinah za saditev nesprejemljive gospodarske učinke - Izvedbena uredba (EU) 2019/2072 - Poklicna združenja - Ničnostna tožba - Procesno upravičenje - Dopustnost - Sorazmernost - Obveznost obrazložitve)

(2021/C 471/63)

Jezik postopka: italijanščina

Stranke

Tožeče stranke: Società agricola Vivai Maiorana Ss (Curinga, Italija), Confederazione Italiana Agricoltori – CIA (Rim, Italija), MIVA – Moltiplicatori Italiani Viticoli Associati (Faenza, Italija) (zastopnika: E. Scoccini in G. Scoccini, odvetnika)

Tožena stranka: Evropska komisija (zastopnici: B. Eggers in F. Moro, agentki)

Intervenienta v podporo tožene stranke: Svet Evropske unije (zastopniki: S. Emmerechts, A. Vitro in S. Barbagallo, agenti), Evropski parlament (zastopnika: L. Knudsen in G. Mendola, agenta)

Predmet

Predlog za razglasitev ničnosti Priloge IV, delov A, B, C, F, I in J, k Izvedbeni uredbi Komisije (EU) 2019/2072 z dne 28. novembra 2019 o določitvi enotnih pogojev za izvajanje Uredbe (EU) 2016/2031 Evropskega parlamenta in Sveta, kar zadeva ukrepe varstva pred škodljivimi organizmi rastlin, ter razveljavitvi Uredbe Komisije (ES) št. 690/2008 in spremembi Izvedbene uredbe Komisije (EU) 2018/2019 (UL 2019, L 319, str. 1).

Izrek

1. Tožba se zavrne.

2. Družbe Società agricola Vivai Maiorana Ss, Confederazione Italiana Agricoltori – CIA in MIVA – Moltiplicatori Italiani Viticoli Associati poleg svojih stroškov nosijo stroške Evropske komisije.

3. Evropski parlament in Svet Evropske unije nosita vsak svoje stroške.

(1) UL C 129, 20.4.2020.
Sodba Splošnega sodišča z dne 15. septembra 2021 – Kazembe Musonda/Svet

(Zadeva T-95/20) (1)

(Skupna zunanja in varnostna politika - Omejevalni ukrepi glede na razmere v Demokratični republiki Kongo - Zamrznitev sredstev - Omejitve glede vstopa na ozemlja držav članic - Ohranitev imena tožeče stranke na seznamih oseb, na katere se nanašajo ukrepi - Obveznost obrazložitve - Pravica do izjave - Dokaz utemeljenosti vpisa in ohranitve na seznamih - Očitna napaka pri presoji - Nadaljnji obstoj dejanskih in pravnih okoliščin, zaradi katerih so bili sprejeti omejevalni ukrepi - Pravica do spoštovanja zasebnega in družinskega življenja - Domneva nedolžnosti - Sorazmernost - Ugovor nezakonitosti)

(2021/C 452/26)

Jezik postopka: francoščina

Stranki

Tožeča stranka: Jean-Claude Kazembe Musonda (Lubumbashi, Demokratična republika Kongo) (zastopniki: T. Bontinck, P. De Wolf, A. Guillerme in T. Payan, odvetniki)

Tožena stranka: Svet Evropske unije (zastopnika: J.-P. Hix in S. Lejeune, agenta)

Predmet

Predlog na podlagi člena 263 PDEU za razglasitev ničnosti, prvič, Sklepa Sveta (SZVP) 2019/2109 z dne 9. decembra 2019 o spremembi Sklepa 2010/788/SZVP o omejitvenih ukrepih proti Demokratični republiki Kongo (UL 2019, L 318, str. 134), in, drugič, Izvedbene uredbe Sveta (EU) 2019/2101 z dne 9. decembra 2019 o izvajanju člena 9 Uredbe (ES) št. 1183/2005 o uvedbi določenih posebnih omejevalnih ukrepov za osebe, ki kršijo embargo na orožje glede Demokratične republike (UL 2019, L 318, str. 1) v delu, v katerem se ta akta nanašata na tožečo stranko.

Izrek

1. Tožba se zavrne.

2. Jeanu-Claudu Kazembe Musonda se naloži plačilo stroškov.

(1) UL C 129, 20.4.2020.
C 242/42

Sodba Splošnega sodišča z dne 14. aprila 2021 – Ryanair/Komisija (SAS, Švedska; Covid-19)

(Zadeva T-379/20) (1)

(Državne pomoči - Švedski trg zračnega prevoza - Pomoč, ki jo je Švedska dodelila letalski družbi v okviru pandemije COVID-19 - Poroštvo - Sklep o nenasprotovanju - Zaveze, s katerimi je pogojena združljivost pomoči z notranjim trgom - Pomoč za povrnitev škode, ki jo je povzročil izjemen dogodek - Svoboda ustanavljanja - Svoboda opravljanja storitev - Enako obravnavanje - Obveznost obrazložitve)

(2021/C 242/59)

Jezik postopka: angleščina

Stranke

Tožeča stranka: Ryanair DAC (Swords, Irska) (zastopniki: E. Vahida, F.-C. Laprévote, S. Rating, I.-G. Metaxas-Maranghidis in V. Blanc, odvetniki)

Tožena stranka: Evropska komisija (zastopniki: F. Tomat, D. Zukowska, L. Flynn in S. Noë, agenti)

Intervenientke v podporo tožene stranke: Francoska republika (zastopnika: E. de Moustier in P. Dodeller, agenta), Kraljevina Švedska (zastopniki: C. Meyer-Seitz, A. Runeskjöld, M. Salborn Hodgson, H. Shev, H. Eklinder, R. Shahsavan Eriksson, O. Simonsson in J. Lundberg, agenti), SAS AB (Stockholm, Švedska) (zastopnik: F. Sjövall, odvetnik)

Predmet

Tožba na podlagi člena 263 PDEU za razglasitev ničnosti Sklepa Komisije C(2020) 2784 z dne 24. aprila 2020 v zvezi z državno pomočjo SA.57061 (2020/N) – Švedska – Nadomestilo za škodo, ki je zaradi pandemije COVID-19 nastala družbi SAS.

Izrek

1. Tožba se zavrne.

2. Družbi Ryanair DAC se naloži, da poleg svojih stroškov nosi tudi stroške Evropske komisije, vključno s stroški, nastalimi v okviru predloga za zaupno obravnavanje.

3. Francoska republika, Kraljevina Švedska in družba SAS AB nosijo svoje stroške.

(1) UL C 255, 3.8.2020.
Sodba Splošnega sodišča z dne 14. septembra 2022 – Methanol Holdings (Trinidad)/Komisija

(Zadeva T-744/19) (1)

(Damping - Uvoz mešanic sečnine in amonijevega nitrata s poreklom iz Rusije, Trinidada in Tobaga ter Združenih držav - Izvedbena uredba (EU) 2019/1688 - Člen 3, od (1) do (3) in od (5) do (8), Uredbe (EU) 2016/1036 - Prodaja prek povezanih družb - Računska določitev izvozne cene - Škoda za industrijo Unije - Izračun nelojalnega nižanja cen - Vzročna zveza - Člen 9(4) Uredbe 2016/1036 - Izračun stopnje škode - Odprava škode)

(2022/C 432/20)

Jezik postopka: angleščina

Stranke

Tožeča stranka: Methanol Holdings (Trinidad) Ltd (Couva, Trinidad in Tobago) (zastopnika: B. Servais in V. Crochet, odvetnika)

Tožena stranka: Evropska komisija (zastopnika: G. Luengo in P. Němečková, agenta)

Intervenientke v podporo tožene stranke: Achema AB (Jonava, Litva) (zastopnika: B. O’Connor in M. Hommé, odvetnika), Grupa Azoty S.A. (Tarnów, Poljska), Grupa Azoty Zakłady Azotowe Puławy S.A. (Puławy, Poljska) (zastopnika: B. O’Connor in M. Hommé, odvetnika)

Predmet

Tožeča stranka s tožbo na podlagi člena 263 PDEU predlaga razglasitev ničnosti Izvedbene uredbe Komisije (EU) 2019/1688 z dne 8. oktobra 2019 o uvedbi dokončne protidampinške dajatve in dokončnem pobiranju začasne dajatve, uvedene na uvoz mešanic sečnine in amonijevega nitrata s poreklom iz Rusije, Trinidada in Tobaga ter Združenih držav Amerike (UL 2019, L 258, str. 21).

Izrek

1. Tožba se zavrne.

2. Družba Methanol Holdings (Trinidad) Ltd nosi svoje stroške in stroške, nastale Evropski komisiji, družbi Achema AB ter družbama Grupa Azoty S.A. in Grupa Azoty Zakłady Azotowe Puławy S.A.

(1) UL C 10, 13.1.2020.
C 35/46

Sodba Splošnega sodišča z dne 7. decembra 2022 – PNB Banka/ECB

(Zadeva T-301/19) (1)

(„Ekonomska in monetarna politika - Bonitetni nadzor kreditnih institucij - Člen 6(5)(b) Uredbe (EU) št. 1024/2013 - Nujnost neposrednega nadzora manj pomembnih kreditnih institucij s strani ECB - Zahteva pristojnega nacionalnega organa - Člen 68(5) Uredbe (EU) št. 468/2014 - Sklep ECB o opredelitvi banke PNB Banka kot pomembni subjekt, ki je pod njenim neposrednim nadzorom - Obveznost obrazložitve - Sorazmernost - Pravica do izjave - Dostop do upravnega spisa - Poročilo iz člena 68(3) Uredbe št. 468/2014 - Člen 106 Poslovnika - Neobrazložen predlog za obravnavo“)

(2023/C 35/52)

Jezik postopka: angleščina

Stranki

Tožeča stranka: PNB Banka AS (Riga, Latvija) (zastopnik: O. Behrends, odvetnik)

Tožena stranka: Evropska centralna banka (zastopniki: C. Hernández Saseta, F. Bonnard in D. Segoin, agenti)

Predmet

Tožeča stranka s tožbo na podlagi člena 263 PDEU predlaga razglasitev ničnosti sklepa Evropske centralne banke (ECB), vročenega z dopisom z dne 1. marca 2019, da se jo uvrsti kot pomemben subjekt, ki je pod njenim neposrednim nadzorom.

Izrek

1. Tožba se zavrne.

2. PNB Banka AS se naloži, da nosi svoje stroške in stroške Evropske centralne banke (ECB).

(1) UL C 246, 22.7.2019.
C 244/23

Sodba Splošnega sodišča z dne 27. aprila 2022 – Giant Electric Vehicle Kunshan/Komisija

(Zadeva T-243/19) (1)

(Subvencije - Uvoz koles, s pedali, s pomožnim električnim motorjem, s poreklom iz Ljudske republike Kitajske - Dokončna izravnalna dajatev - Izvedbena uredba (EU) 2019/73 - Določanje škode - Člen 8(1), (2) in (5) Uredbe (EU) 2016/1037 - Izračun nelojalnega nižanja prodajnih cen - Vzročna zveza)

(2022/C 244/29)

Jezik postopka: angleščina

Stranki

Tožeča stranka: Giant Electric Vehicle Kunshan Co. Ltd (Kunshan, Kitajska) (zastopnika: P. De Baere in J. Redelbach, odvetnika)

Tožena stranka: Evropska komisija (zastopnika: G. Luengo in T. Maxian Rusche, agenta)

Predmet

Predlog na podlagi člena 263 PDEU za razglasitev ničnosti Izvedbene uredbe Komisije (EU) 2019/72 z dne 17. januarja 2019 o uvedbi dokončne izravnalne dajatve na uvoz električnih koles s poreklom iz Ljudske republike Kitajske (UL 2019, L 16, str. 5), v delu, v katerem se nanaša na tožečo stranko.

Izrek

1. Izvedbena uredba Komisije (EU) 2019/72 z dne 17. januarja 2019 o uvedbi dokončne izravnalne dajatve na uvoz električnih koles s poreklom iz Ljudske republike Kitajske, se razglasi za nično v delu, v katerem se nanaša na družbo Giant Electric Vehicle Kunshan Co. Ltd.

2. Evropska komisija poleg svojih stroškov nosi tudi stroške družbe Giant Electric Vehicle Kunshan.

(1) UL C 206, 17.6.2019.
C 340/28

Sodba Splošnega sodišča z dne 13. julija 2022 – Design Light & Led Made in Europe in Design Luce & Led Made in Italy/Komisija

(Zadeva T-886/19) (1)

(Konkurenca - Zloraba prevladujočega položaja - Omejevalni sporazumi - Sektor LED razsvetljave - Program podelitve licenc patenta (Patent Licensing Program) - Sklep o zavrnitvi pritožbe - Člen 7 Uredbe (ES) št. 773/2004 - Očitna napaka pri presoji - Obveznost obrazložitve - Neobstoj interesa Unije - Verjetnost, da se lahko dokaže obstoj kršitve)

(2022/C 340/36)

Jezik postopka: italijanščina

Stranke

Tožeče stranke: Design Light & Led Made in Europe (Milan, Italija), Design Luce & Led Made in Italy (Rim, Italija) (zastopniki: M. Maresca, D. Maresca in S. Pelleriti, odvetniki)

Tožena stranka: Evropska komisija (zastopniki: B. Ernst, C. Sjödin in J. Szczodrowski, agenti)

Intervenientka v podporo tožene stranke: Signify Holding BV (Eindhoven, Nizozemska) (zastopniki: R. Snelders, R. Lepetska in N. Van Belle, odvetniki)

Predmet

Tožeče stranke s tožbo na podlagi člena 263 PDEU predlagajo razglasitev ničnosti Sklepa Komisije C(2019) 7805 final z dne 25. oktobra 2019, s katerim je ta zavrnila njihovo pritožbo v zvezi s kršitvami členov 101 oziroma 102 PDEU, ki naj bi jih storila družba Koninklijke Philips NV (zadeva AT.39913 – LED).

Izrek

1. Tožba se zavrne.

2. Družbama Design Light & Led Made in Europe ter Design Luce & Led Made in Italy se naloži plačilo stroškov.

3. Signify Holding BV nosi svoje stroške.

(1) UL C 61, 24.2.2020.
1.

Odločba Evropske izvajalske agencije za raziskave (REA) z dne 17. januarja 2019 (ARES (2019) 266593) se razglasi za nično, prvič, ker REA ni odločila o zahtevku Patricka Breyerja za dostop do dokumentov v zvezi z odobritvijo projekta iBorderCtrl in drugič, ker je REA zavrnila popolni dostop do dokumenta D 1.3, delni dostop do dokumentov D 1.1, D 1.2, D 2.1, D 2.2 in D 2.3, ter obsežnejši dostop do dokumentov D 3.1, D 7.3 in D 7.8, v delu, v katerem ti dokumenti vsebujejo informacije, za katere ne velja izjema iz člena 4(2), prva alinea, Uredbe Evropskega parlamenta in Sveta (ES) št. 1049/2001 z dne 30. maja 2001 o dostopu javnosti do dokumentov Evropskega parlamenta, Sveta in Komisije.
C 431/27

Sodba Splošnega sodišča z dne 8. septembra 2021 – AH/Eurofound

(Zadeva T-52/19) (1)

(Javni uslužbenci - Pogodbeni uslužbenci - Razkritje osebnih podatkov - Prošnja za pomoč - Zavrnitev prošnje - Nepristojnost avtorja akta, ki posega v položaj - Akt, ki ga je pripravila in podpisala zunanja odvetniška pisarna - Odgovornost - Nepremoženjska škoda)

(2021/C 431/29)

Jezik postopka: francoščina

Stranki

Tožeča stranka: AH (zastopnik: N. de Montigny, avocate)

Tožena stranka: Evropska fundacija za izboljšanje življenjskih in delovnih razmer (zastopniki: F. van Boven in M. Jepsen, agenta, skupaj s C. Callanan, solicitor)

Predmet

Predlog na podlagi člena 270 PDEU za, prvič, razglasitev ničnosti sklepa z dne 22. marca 2018, ki ga je pripravila in podpisala zunanja odvetniška pisarna, v zvezi s prošnjo tožeče stranke za pomoč glede razkritja njenih osebnih podatkov in odškodninskega zahtevka ter, drugič, povrnitev nepremoženjske škode, ki naj bi ji nastala zaradi tega sklepa in navedenega razkritja.

Izrek

1. Sklep z dne 22. marca 2018, ki ga je pripravila in podpisala zunanja odvetniška pisarna v zvezi s prošnjo AH za pomoč glede razkritja njegovih osebnih podatkov, se razglasi za ničen.

2. V preostalem se tožba zavrne.

3. Evropska fundacija za izboljšanje življenjskih in delovnih razmer (Eurofound) nosi lastne stroške in se ji naloži plačilo stroškov, nastalih AH.

(1) UL C 112, 25.3.2019.
C 329/20

Sodba Splošnega sodišča z dne 30. junija 2021 – Fondazione Cassa di Risparmio di Pesaro in drugi/Komisija

(Zadeva T-635/19) (1)

(Nepogodbena odgovornost - Državne pomoči - Bančni sektor - Načrt za dokapitalizacijo zasebnopravnega konzorcija bank v korist ene od njegovih članic - Dovoljenje centralne banke države članice za posredovanje - Odpoved izvedbi reševanja in začetek postopka reševanja - Direktivi 2014/49/EU in 2014/59/EU - Sklep o nenasprotovanju - Zahteve za informacije in stališča Komisije med predhodno fazo preučitve - Neobstoj vzročne zveze)

(2021/C 329/24)

Jezik postopka: italijanščina

Stranke

Tožeče stranke: Fondazione Cassa di Risparmio di Pesaro (Pesaro, Italija), Montani Antaldi Srl (Pesaro), Fondazione Cassa di Risparmio di Fano (Fano, Italija), Fondazione Cassa di Risparmio di Jesi (Jesi, Italija), Fondazione Cassa di Risparmio della Provincia di Macerata (Macerata, Italija) (zastopnika: A. Sandulli in B. Cimino, odvetnika)

Tožena stranka: Evropska komisija (zastopniki: P. Stancanelli, I. Barcew, A. Bouchagiar in D. Recchia, agenti)

Predmet

Predlog na podlagi člena 268 PDEU za povrnitev premoženjske škode, ki naj bi tožečim strankam nastala zlasti zaradi nezakonitega ravnanja Komisije, ki naj bi preprečilo reševanje banke Banca delle Marche.

Izrek

1. Tožba se zavrne.

2. Družbam Fondazione Cassa di Risparmio di Pesaro, Montani Antaldi Srl, Fondazione Cassa di Risparmio di Fano, Fondazione Cassa di Risparmio di Jesi in Fondazione Cassa di Risparmio della Provincia di Macerata se naloži plačilo stroškov.

(1) UL C 383, 11.11.2019.
Sodba Splošnega sodišča z dne 9. junija 2021 – Yanukovych/Svet

(Zadeva T-303/19) (1)

(Skupna zunanja in varnostna politika - Omejevalni ukrepi zaradi razmer v Ukrajini - Zamrznitev sredstev - Seznam oseb, subjektov in organov, za katere velja zamrznitev sredstev in gospodarskih virov - Ohranitev imena tožeče stranke na seznamu - Dolžnost Sveta, da preveri, ali sta bili ob sprejetju odločbe organa tretje države spoštovani pravici do obrambe in do učinkovitega sodnega varstva)

(2021/C 297/40)

Jezik postopka: angleščina

Stranki

Tožeča stranka: Viktor Fedorovych Yanukovych (Rostov na Donu, Rusija) (zastopniki: M. Anderson, R. Kiddell, solicitors, E. Dean in J. Marjason-Stamp, barristers)

Tožena stranka: Svet Evropske unije (zastopniki: P. Mahnič, A. Vitro in T. Haas, agenti)

Predmet

Predlog na podlagi člena 263 PDEU za razglasitev ničnosti Sklepa Sveta (SZVP) 2019/354 z dne 4. marca 2019 o spremembi Sklepa 2014/119/SZVP o omejevalnih ukrepih proti določenim osebam, subjektom in organom zaradi razmer v Ukrajini (UL 2019, L 64, str. 7) in Izvedbene uredbe Sveta (EU) 2019/352 z dne 4. marca 2019 o izvajanju Uredbe (EU) št. 208/2014 o omejevalnih ukrepih proti določenim osebam, subjektom in organom zaradi razmer v Ukrajini (UL 2019, L 64, str. 1) v delu, v katerem je s tema aktoma ime tožeče stranke ohranjeno na seznamu oseb, subjektov in organov, za katere veljajo ti omejevalni ukrepi.

Izrek

1. Sklep Sveta (SZVP) 2019/354 z dne 4. marca 2019 o spremembi Sklepa 2014/119/SZVP o omejevalnih ukrepih proti določenim osebam, subjektom in organom zaradi razmer v Ukrajini in Izvedbena uredba Sveta (EU) 2019/352 z dne 4. marca 2019 o izvajanju Uredbe (EU) št. 208/2014 o omejevalnih ukrepih proti določenim osebam, subjektom in organom zaradi razmer v Ukrajini se razglasita za nični v delu, v katerem je bilo ime Viktorja Fedorovycha Yanukovycha ohranjeno na seznamu oseb, subjektov in organov, za katere veljajo ti omejevalni ukrepi.

2. Svetu Evropske unije se naloži plačilo stroškov.

(1) UL C 238, 15.7.2019.
C 310/19

Sodba Splošnega sodišča z dne 16. junija 2021 – Ciper/EUIPO – Filotas Bellas & Yios (Halloumi Vermion)

(Združeni zadevi T-281/19 in T-351/19) (1)

(Znamka Evropske unije - Postopek za ugotovitev ničnosti - Figurativna znamka Evropske unije Halloumi χαλλούμι Vermion grill cheese M BELAS PREMIUM GREEK DAIRY SINCE 1927 - Prejšnje nacionalne certifikacijske znamke ΧΑΛΛΟΥΜΙ HALLOUMI - Slaba vera - Člen 52(1)(b) Uredbe (ES) št. 207/2009 (postal člen 59(1)(b) Uredbe (EU) 2017/1001) - Relativni razlog za ničnost - Člen 53(1)(a) ter člen 8(1)(b) in (5) Uredbe št. 207/2009 (postal člen 60(1)(a) ter člen 8(1)(b) in (5) Uredbe 2017/1001))

(2021/C 310/22)

Jezik postopka: angleščina

Stranke

Tožeča stranka: Republika Ciper (zastopniki: S. Malynicz, QC, S. Baran, barrister, in V. Marsland, solicitor)

Tožena stranka: Urad Evropske unije za intelektualno lastnino (zastopnik: D. Gája, agent)

Druga stranka v postopku pred odborom za pritožbe pri EUIPO: Filotas Bellas & Yios AE (Alexandreia Imathias, Grčija)

Predmet

Tožbi, vloženi zoper odločbi četrtega odbora za pritožbe pri EUIPO z dne 15. februarja 2019 (zadeva R 2298/2017-4) in z dne 9. aprila 2019 (zadeva R 2297/2017-4) v zvezi s postopkoma za ugotovitev ničnosti med Republiko Ciper in družbo Filotas Bellas & Yios.

Izrek

1. Tožbi se zavrneta.

2. Republika Ciper poleg svojih stroškov nosi stroške Urada Evropske unije za intelektualno lastnino (EUIPO).

(1) UL C 213, 24.6.2019.
Sodba Splošnega sodišča z dne 10. marca 2021 – AM/EIB

(Zadeva T-134/19) (1)

(Javni uslužbenci - Osebje EIB - Prejemki - Dopustnost - Rok za vložitev predloga za uvedbo spravnega postopka - Akt, ki posega v položaj - Dodatek za geografsko mobilnost - Premestitev v zunanjo pisarno - Zavrnitev odobritve dodatka - Ničnostna in odškodninska tožba)

(2021/C 189/18)

Jezik postopka: francoščina

Stranki

Tožeča stranka: AM (zastopnici: L. Levi in A. Champetier, odvetnici)

Tožena stranka: Evropska investicijska banka (zastopniki: G. Faedo in M. Loizou, agenta, skupaj z A. Dal Ferrom, odvetnikom)

Predmet

Predlog na podlagi člena 270 PDEU in člena 50a Statuta Sodišča Evropske unije za, prvič, razglasitev ničnosti odločb EIB z dne 30. junija in 11. decembra 2017 ter po potrebi odločbe predsednika EIB z dne 20. novembra 2018 o potrditvi teh odločb, s katerima je bila tožeči stranki zavrnjena pravica do dodatka za geografsko mobilnost, in drugič, za povrnitev premoženjske in nepremoženjske škode, ki naj bi jo tožeča stranka utrpela zaradi navedenih odločb.

Izrek

1. Odločbi Evropske investicijske banke (EIB) z dne 30. junija in 11. decembra 2017 se razglasita za nični v delu, v katerem je osebi AM zavrnjen dodatek za geografsko mobilnost.

2. V preostalem se tožba zavrne.

3. BEI nosi svoje stroške in stroške osebe AM.

(1) UL C 155, 6.5.2019.